Coba ceritain soal Kem Majidee dalam bahasa melayu

Kem Majidee merupakan sebuah kem tentera yang terletak di Johor Bahru, dalam negeri Johor, iaitu sebuah negeri di Malaysia.

Kem Majidee terletak di tengah-tengah bandar Johor Bahru,negeri Johor, selatan Semenanjung Malaysia. Kem ini antara kem yang tua di Malaysia iaitu sebelum Perang Dunia Kedua. Kem yang dibuka pada 1940 dan menjadi sebahagian daripada strategi pertahanan negara, juga menjadi "rumah" kepada kumpulan rekrut pertama Grup Gerak Khas atau komando Tentera Darat.

Terdapat cadangan Lokasinya tidak begitu sesuai dan strategik lagi. Pihak media telah membuat laporan bahawa Kem Majidee yang terletak di atas bidang tanah bernilai tinggi di Johor Baharu itu, akan dipindahkan ke suatu lokasi lain bagi membolehkan kawasan itu dibangunkan. Kira-kira 2,500 anggota tentera yang menghuni kem bersejarah itu telah dipindahkan secara beransur-ansur ke beberapa kem di seluruh Johor termasuk ke kem baru di Banang, Batu Pahat, Kem Ulu Tiram dan Kem Stesen, Johor Bahru yang dianggarkan bernilai RM120 juta. Berikutan keputusan untuk memindahkan kem yang bersejarah itu, timbul kebimbangan bahawa ia akan menjejaskan kekuatan pertahanan ATM di kawasan selatan Johor. Bagaimanapun Panglima Medan Tentera Darat Lt Jen Datuk Raja Mohamed Affendi Raja Mohamed Noor berkata keselamatan dan strategi pertahanan Tentera Darat Malaysia (TDM) di bahagian selatan Semenanjung Malaysia tidak akan terjejas walaupun Kem Majidee dipindahkan.